Tõnis Käsebier
Tõnis Käsebier (1885–1936) oli eesti omavalitsustegelane. Ta töötas Paides laenu-hoiu ühisuse ja Paide Tarvitajate Ühisuse Iva raamatupidajana, seejärel Paide maksuinspektorina, hiljem Tallinna-Harju maksuinspektori abina. 1917. aastal valiti ta Järvamaa maakonnanõukogu liikmeks ja oli maakonnanõukogu abiesimees. 1921. aasta veebruaris valiti ta Tööerakonna nimekirjas Paide Linnavolikogu liikmeks. 1924. aastal valiti ta Paide linnavolikogu esimeheks. 1914. aastast oli ta Paide Karskusseltsi Idu juhatuse liige. 1920. aastatel oli ta Järva laulu- ja muusikaseltsi esimees. Ta on maetud Reopalu kalmistule.